Publication: Magyar Közlöny
Issue: MK-2011-80 (Year: 2011, Number: 80)
Era: contemporary
Section: során [lásd: 52/1997. (X. 14.) AB határozatban (ABH 1997, 331.)].” (ABH 2001, 163, 175.)
Paragraph Index: 469

során [lásd: 52/1997. (X. 14.) AB határozatban (ABH 1997, 331.)].” (ABH 2001, 163, 175.) Az Alkotmánybíróságnak, mint minden döntéshozó szervnek, eljárása során folyamatosan, hivatalból vizsgálnia kell hatáskörének meglétét vagy hiányát. Amennyiben az alkotmánymódosító hatalom szándéka az lett volna, hogy az Alkmód. kihirdetésekor már folyamatban lévõ eljárások esetén a hatásköri szabályok továbbélnek és a hatáskörszûkítés csak az újonnan benyújtott indítványokra vonatkozik, az alkotmányozó hatalomnak kellett volna errõl rendelkeznie. Tekintettel arra, hogy az Alkmód. errõl nem rendelkezett, ezért hatályba lépésével megszûnt az Alkotmánybíróság hatásköre az Alkotmány 32/A. § (2) bekezdésébe foglalt esetekben. Az Abtvmód. 3. §-a ennek megfelelõen rendelkezik arról, hogy a hatáskörszûkítés kiterjed a már folyamatban lévõ ügyekre is (az Alkotmánybíróságnak e rendelkezés hiányában is eszerint kellett volna eljárnia és döntenie hatásköre megszûnésérõl). Az Abtvmód. 3. §-a tehát az Alkmód.-ból, illetve annak hatályba léptetõ rendelkezésébõl következik; az Abtvmód. más szabályozása ellentétes lett volna az Alkotmány hatályos 32/A. § (2) bekezdésével. Tekintettel arra, hogy az Abtvmód. 3. §-a az Alkmód.-ból következõen szabályozott úgy, hogy az Alkotmánybíróság hatáskörszûkítésére vonatkozó szabályokat a folyamatban lévõ ügyekben is alkalmazni kell, az Alkotmánybíróság az Abtvmód. 3. §-a alkotmányellenességének a megállapítására és megsemmisítésére vonatkozó indítványokat is elutasította. A határozat ben történõ közzétételére annak elvi jelentõségére, valamint a közérdeklõdésre tekintettel került sor. Budapest, 2011. július 12. Dr. Paczolay Péter s. k., az Alkotmánybíróság elnöke Dr. Balogh Elemér s. k., Dr. Bihari Mihály s. k., alkotmánybíró elõadó alkotmánybíró Dr. Bragyova András s. k., Dr. Holló András s. k., alkotmánybíró alkotmánybíró Dr. Kiss László s. k., Dr. Kovács Péter s. k., alkotmánybíró alkotmánybíró Dr. Lenkovics Barnabás s. k., Dr. Lévay Miklós s. k., alkotmánybíró alkotmánybíró Dr. Stumpf István s. k., alkotmánybíró Alkotmánybírósági ügyszám: 1718/B/2010. Dr. Holló András alkotmánybíró párhuzamos indokolása Egyetértek a határozat rendelkezõ részével; kizárólag a Határozat indokolásához fûzök részben megerõsítõ, részben kiegészítõ megjegyzéseket.

Source: https://magyarkozlony.hu/hivatalos-lapok/6168e2996ecaa8600a073d5c20a3ea56fc3bf947/dokumentumok/38cb31e03d83aada29d49395abb3cca1d1b795ed/letoltes